text: Politiet leder efter tre Netto-røvere
  05 november 2018 kl. 14.55
  Politiet leder efter tre mænd, der begik røveri i Netto i Horsens den 27. september. Gerningsmændene flygtede fra stedet i en bil med franske nummerplader.
  Sydøstjyllands Politi leder efter tre mænd, der torsdag den 27. september 2018 begik butikstyveri, der udviklede sig til røveri, i Netto på Brådhusvej 3 i Stensballe, Horsens.
  En butiksdedektiv så tyveriet via butikkens overvågning, og ventede på de tre tyve ved butikkens udgang.
  Da de kom ud, bad han dem følge med ind kontoret. Den ene mand (A) skubbede til butiksdetektiven, og ude på parkeringspladsen blev butiksdetektiven væltet omkuld. Ved at skubbe og bruge vold blev butikstyveriet til et røveri.
  De tre gerningsmænd kørte fra stedet i en bordeauxrød Opel Zafira med franske nummerplader. Politiet kender ikke registreringsnummeret.
  Sydøstjyllands Politi vil gerne høre fra folk, der har oplysninger om gerningsmændene eller anden viden, der kan føre til anholdelse af dem. Politiet kan kontaktes på 1-1-4.
  Gerningsmændene:
  A: Mand, Mellemøstlig af udseende, 25-30 år, 175-180 cm, Kropsbygning: Almindelig, Hudfarve: Brun, Hårfarve: Sort, Hårlængde: Kort, Yderligere kendetegn: Sort fuldskæg, der er længst på hagen, Talte: Arabisk, Iført: Armygrøn cowboyjakke med brystlommer og en lys hættetrøje under.B: Mand, Mellemøstlig af udseende, 20-30 år, 175-180 cm, Kropsbygning: Kraftig, Hudfarve: Hvid, Hårfarve: Sort, Hårlængde: Kort, Yderligere kendetegn: Sort skæg på kæberne og ned under hagen., Talte: Arabisk, Iført: Sort hættetrøje, lyse jeans, Medbragte: Sort skuldertaske. C: Mand, Mellemøstlig af udseende, 25-30 år, 175-180 cm, Kropsbygning: Almindelig, Hudfarve: Hvid, Hårfarve: Sort, Hårlængde: Kort, Yderligere kendetegn: sort, kort fuldskæg, Iført: Grå baseball-cap, mørkblå/grå skjorte, bordeauxrød habitjakke. Talte lidt dansk.
  
  